text: Vestjysk håndbold-stolthed på spil når Ribe-Esbjerg møder Skjern
  10 september 2015 kl. 11.45
  Prestige og håne-ret er på spil torsdag aften i Dokken i Esbjerg, når Ribe-Esbjerg møder Skjern Håndbold i herrernes håndboldliga.
  Både spillere og træner glæder sig til opgøret mod Skjern Håndbold i Blue Water dokken i aften.
  - Det er en udfordring. Der kommer mange mennesker, og det glæder vi os til. Vi husker godt sidste år, hvor vi tog et point fra Skjern. Men det kræver et hold, der topper og måske for nogles vedkommende overpræsterer. Det er til gengæld set før, og vi lægger os ikke fladt ned på forhånd, siger Ribe-Esbjergs cheftræner Claus Uhrenholt.
  Der er kampstart kl. 20,30 af hensyn til transmissionen på TV 2 Sport.
  
  SønderjyskE spiller i Herning
  Allerede kl. 18,30 møder SønderjyskE i Herning HC Midtjylland. Denne kamp kan også følges på TV 2 Sport.
  SønderjyskEs cheftræner Morten Henriksen er optimist før kampen:
  - HC Midtjylland er i følge oddssetterne er store favoritter. Vi har en oprigtig tro på, at det alligevel kan lykkes at hente point mod et godt HC Midtjylland-hold.
  